સંઘ વિભાગની એકમાત્ર બેઠકની ચૂંટણી માટે ઝંપલાવનાર 6 ઉમેદવારો પૈકી 3 ઉમેદવારોના ફોર્મ અમાન્ય ઠરતા જબરજસ્ત વિવાદ ઉભો થવા પામ્યો હતો અને એક ઉમેદવારે હાઈકોર્ટમાં આ સંદર્ભે અપીલ કરતા જીલ્લા રજીસ્ટારે સંઘ વિભાગની ચૂંટણી ઉપર હાલ પૂરતો પ્રતિબંધ મૂકી દીધો હતો. મંગળવારે યોજાનાર ચૂંટણી કાજે સોમવારે સાંજે દાહોદ અનાજ માર્કેટ સાથે સંકળાયેલ વિવિધ વર્ગના લોકોના સંમેલનમાં માર્કેટના અગ્રણીઓએ મહાજનની પરંપરા જીવંત રાખવાના હેતુથી વેપારી વર્ગની પેનલને જ મત આપવા અપીલ કરી હતી. દાહોદ ખાતે આયોજિત આ ચૂંટણી આમ તો ખૂબ ઓછા વર્ગને અસરકર્તા ચૂંટણી હોવા છતાંય સતત ચડાવઉતાર સર્જાતા આખા દાહોદમાં ચર્ચાની એરણે રહેવા પામી છે.